Talabani na Duitsland gevlieg vir behandeling | Nuus24
Bagdad – 'n Koerdiese wetmaker het gesê die Irakkese president Jalal Talabani is na Duitsland gevlieg vir verdere mediese behandeling nadat hy vroeër vandeesweek 'n beroerte gehad het. Mahmoud Othman sê die 79-jarige Talabani het Bagdad vroeg Donderdagoggend verlaat en na Berlyn gereis. Die besliut om die president te skuif kom nadat 'n mediese span van Duitsland aanbeveel het dat hy oorsee geneem word vir behandeling. Dit is nie bekend na watter Duitse hospitaal Talabani geneem gaan word nie. Daar is egter steeds vrae oor die ernstigheid van sy siekte. Hospitaalbeamptes en sy kantoor het gesê hy toon tekens van verbetering. – Volg Nuus24 op Twitter.
Lees meer oor: jalal talabani | irak | siektes VOLGENDE OP NUUS24X